બીજી તરફ સ્વિસ બેન્કના ડેટા અંગે શરૂ થયેલા ઊહાપોહ વિશે કેન્દ્રીય પ્રધાન અરુણ જેટલીએ સ્વિસ બેન્કોમાં ભારતીયોનાં નાણાં વધવાના આક્ષેપો અંગે જણાવ્યું કે કાળાં નાણાં અંગે અધૂરી જાણકારી સાથે વાતો થઈ રહી છે. તેમણે કહ્યું હતું કે સ્વિટ્ઝર્લેન્ડ હંમેશાં નાણાકીય ખુલાસાના મામલે એક અનિચ્છુક દેશ રહ્યો છે, પરંતુ પછી અનેક આંતરરાષ્ટ્રીય દબાણોને તે વશ થયું છે, જેમાં નાણાકીય ખુલાસાની તરફેણ કરવામાં આવી હતી.